Source: https://finlex.fi/fi/laki/alkup/1987/19870135
Timestamp: 2019-06-19 21:32:06+00:00
Document Index: 5874051

Matched Legal Cases: ['§3', '§3', '§3', '§4', '§5', '§7']

Asetus vankeinhoitolaitoksesta annetun asetuksen… 135/1987 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1987 › 135/1987
135/1987
muutetaan vankeinhoitolaitoksesta 14 päivänä helmikuuta 1986 annetun asetuksen (134/86) 2§:n 1 momentti, 3 ja 4§, 5§:n 1 momentti ja 7§ sekä
lisätään asetukseen uusi 3 a ja 3 b§ seuraavasti:
Vankeinhoitoa varten on oikeusministeriössä vankeinhoito-osasto, jonka päällikkönä toimii vankeinhoitolaitoksen ylijohtaja. Ylijohtajan sekä osaston apulaisosastopäällikön, toimistopäälliköiden, tarkastajien ja ylilääkärin tehtävänä on johtaa ja valvoa vankeinhoitoa sekä vankeinhoito-osaston alaisten laitosten toimintaa sen mukaan kuin laissa, oikeusministeriöstä annetussa asetuksessa (828/77) ja tässä asetuksessa säädetään sekä vankeinhoito-osaston työjärjestyksessä määrätään.
Oikeusministeri ratkaisee:
1) vankeinhoitolaitosta koskevat periaatteellisesti tärkeät tai laajakantoiset asiat sekä ne asiat, joista on hankittava valtioneuvoston raha-asiainvaliokunnan lausunto;
2) rangaistuslaitoksen tai sen osaston määräämisen avolaitokseksi;
3) yleisohjeet vankien laitoksiin sijoittamiseksi;
4) vankien palkkauksen, työ- ja käyttörahojen sekä ruokailu- ja ylläpitomenoista vangeilta perittävän korvauksen perusteet;
5) päätösvallan siirtämisen laitoksen johtajille silloin kun se lain tai asetuksen mukaan on mahdollista;
6) asiat, jotka koskevat elinkaudeksi vankeuteen tuomittujen vankien avolaitokseen määräämistä, poistumis-, siviilityö- ja opintoluvan myöntämistä ja peruuttamista sekä tällaisen vangin laskemista vapaaksi laitoksen ulkopuolella hoidettavaksi; sekä
7) kriminaalihuoltotyöhön myönnettävien määrärahojen jaon.
Oikeusministeri voi yksittäistapauksessa pidättää itselleen päätösvallan vankeinhoito-osaston virkamiehen ratkaistavassa asiassa.
1) vankeinhoitolaitoksen toimintaa sääntelevät yleisohjeet ja vankeinhoitolaitokseen kuuluvan laitoksen työjärjestyksen;
2) vankilaosastojen ja työsiirtoloiden perustamisen ja lakkauttamisen;
3) oikeusministeriön vankeinhoito-osastolle kuuluvaa nimitystä, toimeen ottamista, eron myöntämistä, irtisanomista ja kurinpitoa koskevat asiat;
4) Suomen ja muiden pohjoismaiden välisestä yhteistoiminnasta rikosasioissa annettujen tuomioiden täytäntöönpanossa annetussa laissa (326/63) tarkoitetut oikeusministeriön päätettävät asiat; sekä
5) muut vankeinhoitolaitosta, rangaistusten täytäntöönpanoa, tutkintavankeutta ja vanginkuljetusta sekä kriminaalihuoltotyötä koskevat asiat, jollei niitä ole säädetty muun viranomaisen tai virkamiehen ratkaistavaksi tai asia kuulu 3§:n 1 momentin mukaan oikeusministerin ratkaistavaksi.
Ylijohtaja voi yksittäistapauksessa pidättää itselleen päätösvallan asiassa, jonka ratkaiseminen on asetuksella uskottu vankeinhoito-osaston muulle virkamiehelle.
1) henkilökunnan virkavapautta sekä viran ja toimen väliaikaista hoitoa;
2) viran tai toimen hoidosta maksettavaa palkkausta sekä virkaehtosopimusten soveltamista;
3) kotimaassa tehtäviä vankeinhoito-osaston alaisen laitoksen johtajan virkamatkoja sekä niistä aiheutuvien matkalaskujen hyväksymistä;
4) vankeusrangaistuksen täytäntöönpanon lykkäämistä; sekä
5) luvan myöntämistä muulle kuin elinkaudeksi vankeuteen tuomitulle vangille poistua rangaistuslaitoksesta lyhyeksi ajaksi sekä tuon ajan lukemista rangaistusajaksi.
1) sen ajan lukemista rangaistusajaksi, minkä rangaistuksen täytäntöönpanon alkaminen on vangin syyttä viivästynyt tai rangaistuksen täytäntöönpano keskeytynyt;
2) rangaistusaikojen laskemisen oikeellisuutta yksittäistapauksissa; ja
3) rangaistustuomion oikaisemista tarkoittavan esityksen tekemistä.
Valvonta- ja koulutustoimiston päällikkö tai toimiston ylitarkastaja ratkaisee asiat, jotka koskevat:
1) vankien sijoitusta rangaistuslaitoksiin vahvistettujen sijoitusohjeiden mukaisesti;
2) vangin toimittamista lääkinnällistä hoitoa tai tutkimusta varten toiseen rangaistuslaitokseen;
3) muuhun viranomaiseen kuin tuomioistuimeen kuultavaksi kutsutun vangin päästämistä rangaistuslaitoksen ulkopuolelle; ja
4) muun kuin elinkaudeksi vankeuteen tuomitun vangin määräämistä avolaitokseen.
Kriminaalihuollon ylitarkastaja ratkaisee ilman esittelyä asiat, jotka koskevat valvojan määräämistä ehdollisesti tuomitulle nuorelle rikoksentekijälle, ehdollisesti tuomitun nuoren rikoksentekijän valvonnan lakkauttamista sekä ehdonalaiseen vapauteen päästettyjen valvonnan siirtoa.
2 §3 §3 a §3 b §4 §5 §7 §